पाएं अपने शहर की ताज़ा ख़बरें और फ्री ई-पेपरडाउनलोड करें
खगड़िया-मधेपुरा बार्डर पर लॉकडाउन के पहले दिन एक युवक की लाश मिली। अपराधियों ने धारदार हथियार से युवक की गला रेतकर हत्या कर दी। घटना खगड़िया के बेलदौर थाना और मधेपुरा के आलमनगर थाना क्षेत्र के बीच बहियार की है। बुधवार सुबह 22 वर्षीय युवक का शव बरामद होने से इलाके में सनसनी फैल गई। घटनास्थल पर लोगों की भीड़ जुट गई। इधर घटना की सूचना मिलते ही पुलिस दोनों जिले के थानों की पुलिस तो पहुंची लेकिन 8 घंटे तक सीमा विवाद को लेकर उलझी रही। वरीय पुलिस अधिकारी के हस्तक्षेप के बाद आलमनगर थानेदार ने शव को पोस्टमार्टम के लिए भेज दिया।
मृतक की पहचान बेलदौर के कुर्बन पंचायत के बघरा गांव निवासी बजरंगी सदा के पुत्र अमित कुमार (21 वर्ष) के रूप में हुई है। मृतक के परिजनों का कहना है कि अमित मंगलवार की शाम बाजार जाने की बात कह घर से निकाला था, मगर लौटकर नहीं आया। मृतक के पिता ने कहा कि उसके घर नहीं लौटने पर हमलोग चिंतित थे। सुबह उसकी हत्या की जानकारी मिली तो दंग रह गए। अज्ञात
स्थानीय लोगों का कहना है कि युवक की किसी से कोई दुश्मनी भी नहीं थी। फिर भी किसने और क्यों उसकी हत्या की यह जांच का विषय है। पुलिस हत्यारे को जल्द से जल्द गिरफ्तार करे। बेलदौर थानेदार शिवकुमार यादव ने बताया कि हत्या कर शव फेंके जाने की सूचना पर पड़ताल की गई। शव दो जिले के बार्डर पर होने के कारण थोड़ी परेशानी हुई। बाद में आलमनगर पुलिस ने शव को बरामद कर पोस्टमार्टम के लिए मधेपुरा सदर अस्पताल भेज दिया। पुलिस इस मामले में कुछ लोगों से पूछताछ कर रही है। मामले में आगे की कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn